Dodge Dakota

Dodge Dakota – vidutinės klasės pikapas, kurį gamina Dodge. Pikapas buvo pristatytas 1987 m. kartu su atnaujintu Dodge Ram 50.

Dakota visados buvo didesnis už kompaktinius (Ford Ranger, Chevrolet S-10), bet mažesnis už didelius (Ford F-150, Chevrolet Silverado) pikapus.

1987–1996 

Pirma Dakota karta buvo gaminama tarp 1987 ir 1996 m. Automobilis buvo siūlomas su I4 ir V6 varikliais, bei 5-pavarų mechanine ir 4-pavarų automatine transmisijomis. Visais ratais varoma versija buvo galima tik su V6 varikliu. 1988 m. buvo pridėtas 3,9 litrų V6 variklis su įpurškimo sistema.

1989 m. pasirodė neįprasta kabrioleto versija. Tai buvo pirmas amerikietiškas pikapas kabrioletas nuo Ford Model T. Per pirmuosius metus buvo parduota tik 2 482 tokių pikapų.

Varikliai 
 1987–1988–2,2 l K I4, SOHC, 96 AG (72 kW)
 1987–1991–3,9 l LA V6, 125 AG (93 kW)
 1989–1995–2,5 l K I4, 99 AG (74 kW)
 1991–5.2 L LA V8, 170 AG (127 kW)
 1992–1993–3,9 l Magnum V6, 180 AG (134 kW)
 1991–1993–5,2 l Magnum V8, 230 AG (172 kW)
 1994–1996–3,9 l Magnum V6, 175 AG (131 kW)
 1994–1996–5,2 l Magnum V8, 220 AG (164 kW)
 1996–2,5 l AMC I4, 120 AG (90 kW)

1997–2004 

Antros kartos Dakota buvo gaminama tarp 1997 ir 2004 m. Automobilis gavo visiškai naują išvaizdą. 1998 m. pasirodė R/T versija su dideliu 5,9 litrų 250 AG (186 kW) Magnum V8 varikliu. 2000 m. pasirodė 4-durų „Quad-Cab“ versija. 2002 m. buvo paskutiniai I4 varikliui.

Varikliai 
 1997–2002–2,5 l AMC I4, 120 AG (90 kW)
 1997–2003–3,9 l Magnum V6, 175 AG (131 kW)
 1997–1999–5,2 l Magnum V8, 230 AG (172 kW)
 1998–2003–5,9 l Magnum V8, 250 hp (186 kW)
 1999–2000–2,5 l VM Diesel I4, 114 AG (85 kW)
 2000–2004–4,7 l PowerTech V8, 230 AG (175 kW)
 2004–3,7 l PowerTech V6, 210 AG (157 kW)

2005–2007 
2005 m. pasirodė atnaujintas trečios kartos Dakota, kuris jau nebesidalino platforma su Dodge Durango visureigiu. Dakota tapo ilgesnis ir platesnis. Pikapo standartinis variklis yra 3,7 l PowerTech V6, bet galima pasirinkti tarp dviejų 4,7 litrų V8 variklių. 2008 m. Dakota modelis bus atnaujintas.

Dakota
Pikapai